[{"text_idx": "#000004", "text": "\"Prillitoosis\" ka\u0308is ku\u0308las filmitegija ja -operaator Heino Maripuu, kes on viimased 50 aastat erinevaid rokkmuusikuid videopilti ja\u0308a\u0308dvustanud."}, {"text_idx": "#000005", "text": "Filmimisega hakkas Maripuu tegelema 1970. aastal. \"Avastasin, et vabas teaduskonnas on filmiring. Ma la\u0308ksin sinna filmiringi ning mulle usaldati kaamera koos projektoriga. Seal hakkasingi esimesi kaadreid tegema,\" meenutas ta. \"Filmindus huvitas mind maast madalast ja seal avaneski mul vo\u0303imalus sellega reaalselt tegeleda. Aga et ma just rokilainele sattusin, see oli mulle ka u\u0308llatus.\""}, {"text_idx": "#000006", "text": "Esimesed ba\u0308ndid vo\u0303ttis Maripuu videopilti 1972. aastal. \"Ma sain juhuslikult Tartus kokku Artur Vuksiga. Ta haaras mul varrukast kinni ja u\u0308tles, et 11. juunil toimub Elvas suur festival ning tule ja filmi seda. Selle hetkel ei tundnud ma mitte kedagi ja ma ei teadnud ba\u0308ndidest ega pillimeestest midagi,\" ra\u0308a\u0308kis ta."}, {"text_idx": "#000007", "text": "1973. aastal kohtus operaator esimest korda Silvi Vraidiga. \"Me saime va\u0308ga headeks tuttavateks ja ma ma\u0308letan, et see oli talvel ja ma ja\u0308in o\u0303htul hilja kultuurimajja kondama ning u\u0308tlesin Silvile, et laula laul \"Sulle\" mulle filmi peale ja ta oli no\u0303us,\" meenutas Maripuu."}, {"text_idx": "#000008", "text": "\"See film ja\u0308i 20 aastaks karpi, sest mul ei olnud vo\u0303imalust 16mm filmi helindada. Kui Vanemuise kontserdisaalis toimus Silvi 50. aasta juubel oli, sain ma ko\u0303ik a\u0308ra digitaliseeritud ning tegin talle selle filmi su\u0308nnipa\u0308evakingiks. Kontsert algas selle filmiga ja pa\u0308rast Silvi u\u0308tles, et see on parim kink, mis ta saanud on.\""}, {"text_idx": "#000010", "text": "Maripuu meenutas ka 1977. aastal aset leidnud kontserti Kalevi spordihallis, kus Gunnar Graps tuli esimest korda enda ba\u0308ndiga Magnetic lavale. \"Seal na\u0308gi rahvas esimest korda Riho Sibulat,\" lisas ta. \"Ta oli Ja\u0308rvakandist tulnud ja tal oli ha\u0308sti kohev soeng peas.\""}, {"text_idx": "#000011", "text": "\"Mul on olnud mitu murdepunkti. 2000-ndate alguses sattusin Maire Aunaste saatesse \"Meie\", kus minu filmikatkendeid na\u0308idati,\" meenutas Maripuu. Ta kirjeldas, et noortelt ku\u0308siti saates, kas neid huvitaksid tema materjali po\u0303hjal tehtud filmid eesti rokkmuusikutest, kuid enamik neist ei tundnud selle vastu huvi. Hiljem otsustas Maripuu aga siiski filmitegemise ette vo\u0303tta. Ta so\u0303nas, et tegi need eelko\u0303ige pillimeestele endile. \"Kui ma na\u0308en pillimeeste silmades sa\u0308ra, et nad on minu filmiga rahul \u2013 see on mulle ko\u0303ige suurem tunnustus.\""}, {"text_idx": "#000013", "text": "Samuti peetakse Maripuud diskokino eelka\u0308ijaks. 1972. su\u0308gisel hakkasid Eestis esimesed diskod toimuma ja nii mo\u0303nelgi neist sai Maripuu filme na\u0308ha. \"La\u0308ksin sinna ja pakkusin va\u0308lja, et ma na\u0308itan diskofilmi,\" kirjeldas ta. \"Panin projektori u\u0308les ja ko\u0303ik olid vaimustuses.\""}, {"text_idx": "#000014", "text": "Maripuu seni va\u0308rskeim linateos on 2022. aastal valminud \"Ta\u0308na ilma piimata\", mis ra\u0308a\u0308gib la\u0308bi ma\u0308lestuste loo Elvas toimunud Eesti esimesest rokkfestivalist 1972. aastal. Samuti on filmi lisatud kaadrid 50 aastat hiljem, 2022. aastal aset leidnud Elva rokkfestivalist."}, {"text_idx": "#000016", "text": "Fotod: na\u0308itus \"Vabaduse ko\u0303la! Eesti levimuusika lugu\" ja\u0308lgib Eesti levimuusika ajajoont la\u0308bi 100 aasta"}, {"text_idx": "#000019", "text": "Galerii: \"Ainulaadne aastaka\u0308ik\" ta\u0308idab stuudio filmi- ja teatrirahvaga"}, {"text_idx": "#000024", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000025", "text": "Galerii: \"Rauataltsutajad\" vo\u0303tavad suuna veerandfinaali"}, {"text_idx": "#000026", "text": "Paavlis esineb USA post-punk ba\u0308nd Algiers"}, {"text_idx": "#000027", "text": "Kaili Mikk: pimedate juhtkoera ei tohi segada"}, {"text_idx": "#000041", "text": "Galerii: kultuurifestivali Sa\u0308rin esimene pa\u0308ev"}, {"text_idx": "#000042", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000044", "text": "\"Pealtna\u0308gija\" uuris, miks koolistaadionid suure osa ajast kinni on"}, {"text_idx": "#000046", "text": "Astrid Laupmaa: NFT-kunst ja\u0308a\u0308b Eestis ta\u0308helepanuta"}, {"text_idx": "#000048", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]